שי חדד

שי חדד (נולד ב-2 ביולי 1987) הוא כדורגלן ישראלי המשחק בעמדת המגן והקשר בהפועל אדומים אשדוד.

קריירה 
שי חדד החל את הקריירה שלו במחלקת הילדים של מועדון הכדורגל מכבי מעלה אדומים, בהמשך עבר לביתר ירושלים  ב-16 באוגוסט 2004 ערך חדד את הופעת הבכורת שלו בקבוצת הבוגרים במשחק מול הפועל חיפה במסגרת גביע הטוטו. בעונת 2006/2007 היה חדד שותף לזכייתה של קבוצת הנוער של המועדון בדאבל. בעונת 2007/2008 עלה לקבוצת הבוגרים של המועדון. ב-30 במאי 2008 ערך חדד את הופעת הבכורה שלו בליגת העל כשנכנס כמחליף במשחק מול בני סכנין.

בעונת  הושאל חדד להפועל רמת גן מהליגה הלאומית, על מנת לצבור דקות משחק, והיה שותף לעלייתה לליגת העל בתום העונה. חדד המשיך עונה נוספת במועדון ועזר לה להישאר בליגת העל. בתקופתו בהפועל רמת גן ביסס חדד את מעמדו כשחקן הרכב, ובעונת  חזר לבית"ר ירושלים לאחר תום תקופת ההשאלה. באותה עונה כבש חדד את שער הבכורה שלו בליגת העל, בניצחון 1–5 על הפועל רמת גן. בעונת  הוסט חדד לעמדת המגן הימני על ידי המאמן אלי כהן.

לקראת עונת  הובהר לחדד כי הוא אינו בתוכניות של מאמן בית"ר ירושלים הנכנס מנחם קורצקי. בעצת חברו טוטו תמוז הוטס חדד למבחנים בקבוצה הרומנית פטרולול פלוישט, בה שיחק תמוז. חדד הרשים את הצוות המקצועי והוחתם לשנה עם אופציה לשנתיים נוספות. ב-30 באוקטובר 2014 ערך חדד את הופעת הבכורה שלו במדי פטרולול בניצחון קבוצתו 2–3 על ראפיד סוקיאבה במסגרת הגביע הרומני, ובאותו משחק כבש את שער הבכורה שלו במועדון. חדד ערך הופעת ליגה אחת במדי פטרולול אך לא יכול היה להמשיך ולשחק במדי הקבוצה עקב בעיות עם אשרת עבודה, וב-3 בפברואר 2015 חתם עד תום העונה במועדון ספורט אשדוד. ב-14 בפברואר 2015 ערך חדד את הופעת הבכורה שלו בקבוצה, כשעלה כמחליף בהפסד 0–5 למכבי חיפה. בתום העונה ירד עם הקבוצה לליגה הלאומית, לאחר שסיימה במקום האחרון בטבלה.

ב-17 ביוני 2015 חתם בהפועל קטמון ירושלים מהליגה הלאומית.

ב-11 ביולי 2017 חתם חדד בהפועל אשקלון.

ב-31 באוגוסט 2020 חדד חתם בהפועל אדומים אשדוד.

קישורים חיצוניים 

 פרופיל, באתר הרשמי של בית"ר ירושלים

הערות שוליים 

כדורגלנים ישראלים
קשרי כדורגל ישראלים
מגני כדורגל ישראלים
כדורגלני בית"ר ירושלים
כדורגלני הפועל רמת גן
כדורגלני פטרולול פלוישט
כדורגלני מועדון ספורט אשדוד
כדורגלני הפועל קטמון ירושלים
כדורגלני הפועל אשקלון
כדורגלני הפועל אשדוד
כדורגלנים ישראלים ברומניה
מעלה אדומים: כדורגלנים
ישראלים שנולדו ב-1987